《和岳王庙壁上韵》
宋代·吕午

当年唯说岳家军，纪律森严孰与邻。
师过村村皆按堵，功成处处可镌珉。
威名千古更无敌，词翰数行俱绝尘。
拟取中原报明主，亦劳余刃到黄巾。

作者简介：（1179—1255）徽州歙县人，字伯可，号竹坡。宁宗嘉定四年进士。历知馀杭、龙阳县，有政绩。累拜监察御史，疏论切直，独立无党。迁浙东提刑，复为监察御史，屡为史嵩之所忌。官至中奉大夫。有《竹坡类稿》、《左史谏草》。